text: Ne fist pas samblant effréé
   Cléomadès ; mais salué
   PageV01P110
   A le roi moult courtoisement.
   Mais ne li respondi noient
   Li rois, ains dist c'om le presist.
   Chascuns de sa gent main i mist.
   Legierement se laissa prendre
   K'ains ne fist samblant de deffendre;
   Tout apenséement le fist,
   Car deffense pou li vausist.
   Quant la pucele a ce veü
   Moult en ot le cuer irascu ;
   Car ne set pourquoi on le prent,
   Com cele qui mal n'i entent.
   Devant le roi s'agenoilla ;
   Li rois meïsmes l'en leva.
  